આ સીઝનમાં દિલ્હીની પ્રદર્શન અત્યંત નિરાશાજનક છે અને ઘરની બહાર રમેલી તમામ સાત મેચોમાં તેને હાર મળી છે પણ હોમ ગ્રાઉન્ડ પર રમતી વખતે તેણે પોતાના દર્શકોને નિરાશ કર્યા નથી અને તમામ મેચોમાં જીત મેળવી છે. ફિરોઝશાહ કોટલાના મેદાન પર તેણે અત્યાર સુધી રાજસ્થાન, કોલકાતા અને પંજાબની ટીમને હરાવી છે. પણ આ વખતે તેની સામે IPLની સૌથી મજબૂત ટીમ છે. IPLમાં સનરાઈઝર્સ હૈદરાબાદે બધી ટીમોથી ઉલટ પોતાના બોલર્સના દમખમ પર મોટાભાગની મેચોમાં જીત મેળવી છે.